Ανέστης Δαλακούρας

Ο Ανέστης Δαλακούρας (18 Ιουνίου 1993, Αλεξανδρούπολη) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

 Καριέρα 
Ο Ανέστης Δαλακούρας γεννήθηκε και μεγάλωσε στην ακριτική Αλεξανδρούπολη και από μικρός ασχολήθηκε με το βόλεϊ. Το 2006 σε ηλικία 13 ετών εντάχθηκε στις Ακαδημίες του τότε ισχυρού Εθνικού Αλεξανδρούπολης, στον οποίο παρέσυρε και τον παιδικό του φίλο και συμμαθητή, μετέπειτα επίσης διεθνή πετοσφαιριστή Ραφαήλ Κουμεντάκη. Σταδιακά προωθήθηκε στην ανδρική ομάδα του Εθνικού, στην οποία ήταν ήδη μέλος την χρονιά επανόδου του στην Α΄ Εθνική το 2010Επιστροφή Εθνικού Αλεξ. στα σαλόνια www.contra.gr  ως δευτεραθλητής της Α΄2. Σταδιακά ανέλαβε τη θέση του αρχηγού στον Εθνικό με τον οποίο την περίοδο 2013-14 ήταν δευτεραθλητής στο ελληνικό Πρωτάθλημα και συμμετείχε στο Τσάλεντζ Καπ της περιόδου 2014-15,Εθνικός Αλεξανδρούπολης - Τσάλεντζ Καπ 2015 www-old.cev.eu στο οποίο η ομάδα του Έβρου έφτασε μέχρι τους προημιτελικούς.Τσάλεντζ Καπ 2014-15 www-old.cev.eu Τον Ιούλιο του 2016 θέλησε να δοκιμάσει τις δυνάμεις του στο Πρωτάθλημα Αυστρίας με την Άιχ-Ντομπ (τότε Ποσοΐλνιτσα) της πόλης Μπλάιμπουργκ, με την οποία κατέλαβε τη δεύτερη θέση του Αυστριακού Πρωταθλήματος.Ο αρχηγός του Εθνικού Ανέστης Δαλακούρας στην Αυστρία www.thrakisports.gr  Ειδήσεις για τον Ανέστη Δαλακούρα από την Αυστρίαsportsaddict.gr 

Τον Μάιο του 2017 επέστρεψε στην Ελλάδα, αρχικά για τον Παμβοχαϊκό Βραχατίου (2017-18)Volley League: Στην ομάδα του Παμβοχαϊκού ο Ανέστης Δαλακούρας www.inevros.gr  και κατόπιν για την Α.Ε. Κομοτηνής (2018-19).
Όμως ο Ανέστης Δαλακούρας δεν είχε εγκαταλείψει το ευρωπαϊκό όνειρο. Έτσι τον Μάιο του 2019 υπέγραψε στη γερμανική ΤΣΒ Γκίζεν της ομώνυμης πόλης,Στη γερμανική Γκίζεν ο Ανέστης Δαλακούρας sportsfeed.gr  αλλά εκείνη τη χρονιά το γερμανικό πρωτάθλημα διακόπηκε λόγω της Πανδημίας COVID-19. Την περίοδο 2020-21 ξεκίνησε προετοιμασία με τις «αρκούδες» του Γκίζεν, αλλά γρήγορα δελεάστηκε από την παρουσία της Πολόνια του Λονδίνου στο Tσάμπιονς ΛιγκΣτην Πολόνια και ο Δαλακούρας sportsfeed.gr  και αποδέχθηκε την πρόσκληση του Βαγγέλη Κουτουλέα, προπονητή της βρετανικής ομάδας,Μεγαλώνει η ελληνική παροικία στην Πολόνια του Δαλακούρα! www.thrakisports.gr  στην οποία συνάντησε και τον Έλληνα κεντρικό Γεράσιμο Κανέλλο.Πολόνια Λονδίνου στο Τσάμπιονς Λιγκ 2020-21 www-old.cev.eu Με τους Λονδρέζους αγωνίστηκε ως βασικός στους αγώνες του Τσάμπιονς ΛιγκΠολόνια - Τρεντίνο 0-3 championsleague.cev.eu  και του Κυπέλλου CEV,Πολόνια - ΟΚ Νις 1-3 www.cev.eu  στο οποίο η Πολόνια συνέχισε τη συμμετοχή της. Μετά τη λήξη των ευρωπαϊκών του υποχρεώσεων ο Δαλακούρας ταξίδεψε στην Ισπανία και έκλεισε την περίοδο 2020-21 αγωνιζόμενος στην Μπαρτσελόνα.Ο Ανέστης Δαλακούρας στην Μπαρτσελόνα sportsfeed.gr 

Τον Ιούνιο του 2021 ο Ανέστης Δαλακούρας αποδέχθηκε πρόταση του Ολυμπιακού Πειραιώς για να συνεχίσει την καριέρα του στους ερυθρόλευκους,Ο Ανέστης Δαλακούρας στον Ολυμπιακό  www.olympiacossfp.gr με τους οποίους κατέκτησε τους πρώτους τίτλους της καριέρας του, το Τσάλεντζ Καπ της περιόδου 2022-23Olympiacos Piraeus are the CEV Challenge Cup champions  www.cev.eu  και το Πρωτάθλημα Ελλάδας 2022-23. www.olympiacossfp.gr

 Διεθνής καριέρα 
Από μικρός ο Ανέστης Δαλακούρας είχε κληθεί να στελεχώσει τις αναπτυξιακές εθνικές ομάδες. Ήδη το 2009 είχε κληθεί στην Εθνική παίδων για το αντίστοιχο Παγκόσμιο Πρωτάθλημα,Ανέστης Δαλακούρας - Ευρωπαϊκή παρουσία www-old.cev.eu και το 2010 για το Ευρωπαϊκό Παίδων. Το 2012 ήταν μέλος της Εθνικής Κ-21 που κατέκτησε το ασημένιο μετάλλιο στο Βαλκανικό Πρωτάθλημα. Συνολικά κατέγραψε 84 συμμετοχές στις εθνικές παίδων και εφήβων, από τις οποίες οι 8 σε Παγκόσμια Πρωταθλήματα.Συμμετοχές στις Εθνικές Ελλάδας Παίδων - Εφήβων www.volleyball.gr  Το 2011 σε ηλικία 18 ετών κλήθηκε στην Εθνική Ανδρών για το Ευρωπαϊκό Πρωτάθλημα,Κλήσεις Εθνικής Ανδρών για το Ευρωπαϊκό Βόλεϊ 2011 www-old.cev.eu ενώ ήταν ακόμα μέλος των αναπτυξιακών ομάδων. Συνέχισε να στελεχώνει την Εθνική Ανδρών με συμμετοχές σε όλες τις μεγάλες διοργανώσεις. Το 2014 κατέκτησε το ασημένιο μετάλλιο στην ενιαία τότε Ευρωπαϊκή Λίγκα και το 2019 επίσης το ασημένιο στη Ασημένια Ευρωπαϊκή Λίγκα. Το 2018 κατέκτησε το χάλκινο μετάλλιο στους Μεσογειακούς του 2018 με τη νίκη 3–2 της Ελλάδας επί της Αιγύπτου.Μεσογειακοί 2018 Βόλεϊ 3η θέση: Ελλάδα - Αίγυπτος 3-2 www.volleyplanet.gr 
Συνολικά ο Ανέστης Δαλακούρας μέχρι τον Σεπτέμβριο του 2022 είχε καταγράψει 32 συμμετοχές στην Εθνική Ελλάδας Πετοσφαίρισης.Ατομικές συμμετοχές στην Εθνική Ελλάδα Πετοσφαίρισης 

 Διεθνείς Τίτλοι - Διακρίσεις 
Μεσογειακοί Αγώνες
  2018 - ΤαραγόναΕυρωπαϊκή Λίγκα
  2014
Ασημένια Ευρωπαϊκή Λίγκα
  2019Βαλκανικό Πρωτάθλημα Κ-21
  2012

 Συλλογικοί τίτλοι - Διακρίσεις 
 Διεθνείς διοργανώσεις 
Τσάλεντζ Καπ
  2023 (Ολυμπιακός Πειραιως)

 Εθνικά Πρωταθλήματα 2 Πρωταθλήματα Ελλάδας
 2022-23, 2023-24 (Ολυμπιακός Πειραιώς)
 2η Θέση: 2013-14 (Εθνικός Αλεξανδρούπολης), 2021-22 (Ολυμπιακός Πειραιώς)

Πρωτάθλημα Αυστρίας
 2η Θέση: 2016-17 (Άιχ-Ντομπ Μπλάιμπουργ)

 Εθνικά Κύπελλα  1 Κύπελλο Ελλάδας
 2024 (Ολυμπιακός Πειραιώς)
 2η Θέση: 2023 (Ολυμπιακός Πειραιώς)

1 Λιγκ Καπ Ελλάδας
 2024-25 (Ολυμπιακός Πειραιώς)
 2η θέση: 2015 (Εθνικός Αλεξανδρούπολης), 2023 (Ολυμπιακός Πειραιώς)1 Σούπερ Καπ Ελλάδας
 2024 (Ολυμπιακός Πειραιώς)
 2η θέση: 2021, 2023 (Ολυμπιακός Πειραιως)

 Παραπομπές 

 Εξωτερικοί σύνδεσμοι - Πηγές 
 Ανέστης Δαλακούρας: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Ανέστης Δαλακούρας: Παρουσίαση - Ομάδες - Αγώνες - Στατιστικά globalsportsarchive.com
 Ανέστης Δαλακούρας: Ατομικά στοιχεία - Ομάδες καριέρας greekvolley.eu
 Εθνική Ελλάδας Παγκόσμια Λίγκα 2015 www.fivb.org 
 Ανέστης Δαλακούρας - Παρουσίαση www.fivb.org 
 Ανέστης Δαλακούρας - Παρουσίαση Στατιστικά στοιχεία profiles.worldofvolley.com 
 Ο Ανέστης Δαλακούρας στην ΤΣΒ Γκίζεν www.volleyball-bundesliga.de 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές ΟΣΦΠ